gl gl gl en gl gl ja en ca gl en gl en ru en gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl gl gl es gl gl gl gl gl gl gl gl gl gl gl gl lt es en gl en en gl en gl pt gl gl gl gl gl pt es gl gl gl es fr en gl ceb en gl ca gl gl gl gl gl en pt ca gl gl
Dous voos cancelados e 12 atrasos en Santiago por mor da folga de Ryanair - G24
A primeira hora deste martes non saíu do aeroporto Rosalía de Castro o avión que debía realizar a ruta de conexión coa capital española e que tampouco permitiu que se realizase a viaxe de regreso
A folga deixou sete voos retrasados en Santiago este luns
G24.gal 16/08/2022 08:46 Última actualización 16/08/2022 20:42
En plena operación retorno de vacacións, a aeroliña Ryanair cancelou este martes dous voos que tiñan que realizar a ruta entre Santiago e Madrid. O primeiro deles era o que debía saír do aeroporto Rosalía de Castro da Lavacolla ás 6:50 da mañá.
Ao non realizar esa viaxe con destino á capital española tampouco se realizou a de regreso, que debía aterrar na Lavacolla ás 9:45 procedente de Madrid.
Amais no aeroporto de Lavacolla houbo atrasos noutros 12 voos.
Segundo informaba USO, un dos sindicatos convocadores da folga, nesta xornada tamén se ían cancelar a conexión entre Santiago e Fuerteventura, nos dous sentidos. Finalmente o voo saíu da Lavacolla, aínda que con máis de tres horas de atraso. Foi operado por unha tripulación francesa, "nun novo caso de esquirolaxe saltándose o dereito á folga", denuncia o sindicato.
A deste martes é a segunda xornada de folga convocada para esta semana polos tripulantes de cabina da aeroliña irlandesa e que se vai estender desde este mes de agosto ata despois do Nadal, e que serán semanais de luns a xoves.
Na primeira das xornadas de paros desta semana, neste luns festivo, en total Ryanair cancelou seis voos en toda España. Houbo ademais 244 atrasos nas súas saídas e chegadas, dos que sete corresponden a Santiago de Compostela.
Tras as folgas de xuño e xullo, USO e Sitcpla anunciaron estes novos paros semanais ata o 7 de xaneiro de 2023, en demanda dun convenio colectivo asinado baixo a lexislación española, despois de que a empresa cerrase con CCOO un acordo sobre salarios, "rosters" (catro días en activo seguidos de tres libres) e complementos dos tripulantes de cabina españois.
Para os sindicatos convocadores, maioritarios, o acordo subscrito entre CCOO e Ryanair non ten carácter vinculante, posto que se asinou cun sindicato "non representativo".
Acordo en Finsa para aplicar un ERTE ata marzo de 2023
Deteñen os responsables do aparcadoiro que opera ilegalmente na Lavacolla
O 63 % dos autónomos galegos están satisfeitos co seu traballo
Os tres aeroportos galegos gañaron pasaxeiros en agosto, segundo datos publicados por AENA
Contido con Xeográficas Galicia .
918 Gau: memorias fílmicas de Arantza Santiesteban dende o cárcere
Libre pero investigado por homicidio o condutor que caeu co coche ao río en Cotobade
Roberto Pascual: "Na mestura entre xornalismo e teatro, en 'Recortes e caneos' gaña o espectáculo"
Eutropio Rodríguez: "Ton van Vliet percorría 10 km, pero retrocedía 100 anos no tempo"
Síguenos en redes sociais
Aviso legal e Política de Privacidade